ЈН: Израда техничке документације и прибављање дозвола за изградњу комплекса КМЦ „Београд“

6.5. Сигналне и телекомуникационе инсталације
Сигналним и телекомуникационим инсталацијама обухватити уградњу следећих система:
· Противпожарни систем:
Предвидети противпожарну централу, надзорно/командни панел и довољан број јављача пожара у складу са важећим нормативима. Захтеви за противпожарни систем су дати у посебном поглављу техничке спецификације које се односи на противпожарну заштиту.
· Алармни систем:
Предвидети систем детекције неовлашћеног уласка у објекат као и пријављивање уласка у објекат на сваким вратима шифром или картицом. Систем за пријављивање уласка у објекат интегрисати са постојећим системом за евиденцију присутности на послу. Предвидети надзорно/командни панел.
Детекцију уласка и пријаву уласка предвидети и у просторије Сервер сале, Енергетског блока и Климатизације.
· [bookmark: _Hlk139355089]Телефонска мрежа:
Предвидети довољан број телефонских прикључака у објекту (у канцеларијама, учионицама, мерним собама,..). Телефонски систем треба да буде IP орјентисан. На локацији предвидети унапређење постојеће или инсталацију нове телефонске централе, у договору са наручиоцем. Телефонска централа мора да буде предвиђена за смештај у 19" рек. Карактеристике централе: да у свом апликативном делу подржава SIP сигнализациони протокол (SIP trunk protocol), могућност прикључења на IP платформу са повезивањем на IP trunk (На пример: IP/MPLS мрежу Телекома), минимум 8 аналогних долазних бројева, минимум 16 аналогна локала и мин 70 SIP/IP локала (SIP trunk protocol). 
· Видео надзор:
Предвидети видео надзор за: агрегат сале, просторију опреме за климатизацију, сервер салу, гараже, магацин резервних делова, магацин кабасте робе, сервис мерних возила, околне објекте, улазе у објекат, ходнике и телекомуникациону инфраструктуру. Камере треба да буду IP и напајане са централног мрежног видео рекордера (NVR уређај-а) или PoE свича.
· Рачунарска мрежа:
Предвидети структурно каблирање за објекат где ће каблови бити универзални, етернет категорије 6 и вишенаменски (у зависности од потребе могу да се користе за сваки од наведених система). Рачунарску мрежу пројектовати тако да у свакој од просторија буде довољан број прикључака, а према захтевима датим у наставку документа (укључујући гараже, магацине, енергетски блок, летњу учионицу, ресторан...). Димензионисати потребан капацитет мрежних свичева.
· WiFi опрема:
Предвидети монтажу приступних тачака:
· У приземљу: код сале у ходнику преко пута ресторана 
· На спрату: у ходнику, преко пута чајне кухиње
· Напољу: у летњој учионици 
· Интерфонски систем:
Опремити улазну капију и улазна врата у главну зграду интерфонским системом. У склопу интерфонског система или као посебан систем предвидети разглас у објекту и ван њега (у две зоне: са порукама одвојено по зонама и све заједно). Квалитет звучника предвидети да буде довољан за пуштање амбијенталне музике. Систем мора бити IP оријентисан (пуштање унапред снимљених порука, скидање музике са интернета и сл.).

Сервер сала
Централна просторија за сву сигналну и телекомуникациону опрему је сервер сала.  У сервер салу, која се налази у приземљу објекта, је потребно сместити:
· Пасивна опрема (каблови из приземља, спрата и помоћних објеката). Смештање опреме планирати у рекове димензија 60х60х200cm. Реку се мора приступати са минимално две стране (предња, једна бочна или задња). Каблирање извести по принципима за структурно каблирање.
· Активна опрема (телефонска централа, противпожарна централа, NVR, алармна централа, мрежни свичеви, рутери...). Опрему сместити у рекове 60х60х200cm.
· Спољашњи прикључци (оптички приводи, телефонски прикључци, ADSL уређаји). Опрему сместити у рекове 60х60х200cm. 
· UPS систем са две разводне табле за потребе сервер сале. Систем је описан у делу техничке спецификације који се односи на напајање.
· Систем за климатизацију. Систем је описан у делу техничке спецификације који се односи на климатизацију.
· IT активна опрема са серверима, која је физички смештена у просторију, а није везана за само функционисање објекта. Опрема обухвата 4 река димензија 80х100х2000cm. Предвидети простор за проширење до пуне конфигурације од 9 рекова. Рекови ће се повезивати кабловима кроз под, али предвидети и везу изнад рекова као резервну варијанту. Рекове груписати у редове по 3 комада тако да између предњих/задњих страна има довољно простора за несметан рад  (предвидети простор од око 1,0 m)
За смештај опреме у рековима предвидети:
· Полице за смештај активне опреме која није предвиђена за монтажу у рек (нпр. NVR), 
· Предвидети монтажу активне опреме (свичева) у оквиру рекова за повезивање корисника и периферије.
· Вођице за каблирање у рековима. На свака два панела монтирати панел за вођење каблова
· Рекови ће се хладити кроз дупли под и спуштени плафон.
Просторија сервер сале ће бити опремљена дуплим подом кроз које ће се хладити рекови са активном опремом и разводити каблирање у просторији (напајање, сигналне и телекомуникационе инсталације). Каблове из сервер сале водити техничком вертикалом ка спрату, а хоризонтално кроз спуштене плафоне у приземљу и спрату (ходником са даљим разводом у просторије објекта). Развод у просторије ће бити из ходника кроз спуштен плафон у просторијама, па кроз зидове просторија (у цревима положеним у зидове). 
Предвидети отварање врата сервер сале помоћу ИД картице.
Сервер салу опремити системом за гашење са инертним гасом који ће радити у мануелном режиму (описано у поглављу о противпожарној заштити).
Сви системи ће имати надзор у просторији портира који ће пратити дешавања на камерама, аларме у објекту и сва остала дешавања.
Приликом израде техничке документације узети у разматрање следеће елементе:
· Свако прикључно место опремити са 3 RJ45 утичнице односно 3 S/FTP кабла (телефон, рачунар, додатна рачунарска опрема). За лабораторију и мернe собe свако прикључно место треба да има 6 RJ45 утичница односно 6 S/FTP каблова.
· Лабораторију и већу мерну собу опремити са мин. 6 прикључних места. 
· У просторији лабораторије предвидети рек за концентрацију каблова за лабораторију, мерне собе и стубове. Рек димензионисати тако да се у њега може сместити посебан мрежни свич са PoE функционалношћу. Рек за концентрацију каблова и концентрацију у сервер сали повезати преко 5 S/FTP каблова.
· Сваку канцеларију, малу и велику салу, мању мерну собу, опремити са мин. 4 прикључна места. 
· Магацине, радионице, просторију са возачима и просторију са климатизацијом опремити са мин. 3 прикључна места
· Портирницу опремити са мин. 2 прикључна места
· Прикључке за каблове предвидети средином стола у малој сали на спрату
· Прикључке за каблове у сали у приземљу предвидети дуж стола за предавача (2 прикључна места) и на супротном зиду (2 прикључна места)
· У објектима ван главне зграде планирати надзидни рек до кога треба довести минимално 5 каблова и завршити их у реку (енергетски блок, летња учионица, отпадне воде) због дужине каблова и немогућности директног рада рачунарске мреже. У реку планирати PoE свич и напајање за њега. У оквиру објеката који не припадају главној згради (осим у летњој учионици) каблови могу да се воде надзидно.
· До сваких врата у објекту довести кабл за шифратор/читач (без обзира да ли ће се користити).
· Предвидети Мултимодне оптичке прикључке у просторијама:
· Лабораторије, мерних соба, велике/мале сале и летње учионице по два прикључна места
· Портирница једно прикључно место
Тачне позиције ће се усагласити са Наручиоцем. Инсталација ће бити целом дужином вођена кроз ребрасто црево и у просторији извучене кроз зид.
· На спољашњем, западном зиду код улаза предвидети разводни орман у коме је потребно предвидети мрежни (ethernet) и електро прикључак за потребе мерне опреме када се раде мерења на отвореном. Ethernet кабал терминирати у реку у лабораторији.
· Долазни телекомуникациони водови, а који ће се закупљивати од оператора телекомуникационих услуга, су: максимално 24 оптичка влакна и 24 телефонске парице. Уз то постоје два HDSL уређаја у раду.
· Предвидети да електро утичнице и ethernet галантерија буду из истог производног програма, истог произвођача.
· За повезивање главног објекта ТК кабловима са енергетским блоком и просторијом за прераду отпадних вода користити постојеће канале са енергетским кабловима уз поштовање важећих прописа за вођење каблова. Трасе и начини вођења каблова описани су у делу техничке спецификације који се односи на спољно уређење објекта.
· У непосредној близини електро утичница у ходницима на првом спрату и приземљу предвидети и инсталацију и прикључна места за Еthernet (за штампаче скенере и сл.). 
У приземљу:
· Улазни хол и централно степениште 4 комплета
· Ходник десно од улазног хола 1 комплет
· Ходник лево од улазног хола 2 комплета
· Ходник између лабораторије и Електромеханичарске радионице  1 комплет
Први спрат:
· Ходник 4 комплета

Напомена:
Обавеза понуђача је да у Пројекту за извођење детаљно разради вођење и терминисање свих неопходних антенских, сигналних и телекомуникационих каблова који ће се, кроз техничку вертикалу, водити од лабораторије и мерних сала до антенских стубова. А према следећој спецификацији:
Мерна соба - орман бр. 1 (терминација антенских каблова са стуба бр. 1)
	Предвидети инсталацију: 6 × 1+5/8" коаксијални кабл
Предвидети простор за будуће проширење: 4 × 1+5/8" коаксијални кабл

Мерна соба - орман бр. 2 (терминација антенских каблова са стуба бр. 2 и  КТ стуба)
Предвидети инсталацију: 2 × 1+5/8" коаксијални кабл -  стуб бр. 2
Предвидети инсталацију: 2 × 1+5/8" коаксијални кабл -  КТ стуб
Предвидети простор за будуће проширење: 5 × 1+5/8" коаксијални кабл

Мерна соба - орман бр. 3 (терминација сигналних каблова са стуба бр. 1)
Предвидети инсталацију: 3 × сигнални кабл 20 × 1.5 mm2


Предвидети инсталацију: енергетски кабл 3 × 2.5 mm2 и терминисати га на осигурачу у разводној табли РТ-Л

Мерна соба - орман бр. 4 (терминација сигналних каблова са стуба бр. 2 и  КТ стуба)
Предвидети инсталацију: 2 × сигнални кабл 20 × 1.5 mm2 -  стуб бр. 2
Предвидети инсталацију: 1 × сигнални кабл 20 × 1.5 mm2 -  КТ стуб

Предвидети инсталацију: енергетски кабл 3 × 2.5 mm2 и терминисати га на осигурачу у разводној табли РТ-Л


Рек концентратор (у лабораторији)
· Кабловска инсталација са стуба бр.1:
Предвидети инсталацију: 6 × ethernet кабл Cat6A
Предвидети инсталацију: 2 × мултимодно оптичко влакно са полицом за медиа конверторе


· Кабловска инсталација са стуба бр.2:
Предвидети инсталацију: 6 × ethernet кабл Cat6A
Предвидети инсталацију: 2 × мултимодно оптичко влакно са полицом за медиа конверторе


За каблове који се воде ван објекта предвидети каблове за спољашњу монтажу или одговарајућу заштиту. Трасе и начини вођења каблова до стубова описани су у делу техничке спецификације који се односи на спољно уређење објекта.

За потребе израде ПЗИ-ја Наручилац ће обезбедити сву неопходну документацију за Антенске стубове бр. 1 и бр.2.





